Archivu de la categoría ‘Trucos’
#000000
Si vos pasa que nun anovamientu de software, Firefox vos apaez n’inglés y non n’asturianu, pue ser por delles razones (un fallu, un locale instaláu.. etc) pero nun tenéis qu’andar esperando a que Ubuntu vos unvie otra vegada los paquetes de llingua. Pa instalar el paquete de llingua, Mozilla permítenos instalar el ficheru manualmente. Namái hai que saber l’enllaz:
#000001
LO PRIMERO Miráis la versión de Firefox que tenéis instalada. (En Help–>About Firefox) Nel mio casu, la 23.0 , y entráis na carpeta:
#000002
El Llibru de Mozilla 15:1
#000004
Otra vegada podemos esfrutar del güevu pintu de los programadores del equipu de Firefox, “El Llibru de Mozilla“. Pa ver esti güevu pintu, namás tienes qu’escribir na barra de navegación del Firefox lo siguiente:
#000005
Si nun tienes la cabera versión, verás el párrafu 11:9 , nel que se fai referencia al resurdimientu de La bestia (Firefox) y a estancamientu de Mammon (Microsoft Internet Explorer).
#000006
Pero si yes culu inquietu y yá tienes la cabera versión de Firefox 😀 , verás el nuevu párrafu de la profecía, el 15:1
#000007
Como siempre, hai que lleer estes pallabres en clave “profética”, y el párrafu anterior significa lo siguiente:Cuando diz “Los ximielgos de Mammon” (Mammon ye Microsoft) y con “ximielgos” refierse a Apple y Google, que colos sos sistemes operativos móviles, respeutivamente iOS y Android, teníen el duopoliu del mercáu de los S.O. móviles y lluchaben ente ellos por estender la “escuridá”. La “nueva escuridá” refierse al calter zarráu de les sos app stores tradicionales. La bestia entamó a movese “xagazmente” refierse al nuevu ciclu de llanzamientos rápidos de Firefox. La frase “foi más allá, y multiplicóse” refierse a que “Firefox diversificóse”, yá que Firefox fízose presente nos teléfonos móviles como Restolador web (Firefox p’Android) y tamién col so propiu sistema operativu, Firefox OS (Gaia). El versu númberu 15:1 refierse a la conxelación del códigu de Firefox OS 1.0 (Xineru 15, 2013).
#000008
Entá nun uses Firefox na to llingua? Da’l pasu. Firefox ye l’únicu qu’apostó y apuesta siempre pola to privacidá. Y ta na to llingua. 😉
#000009
Evitar que s’apague el monitor al zarralu (portatil) en Debian
#000011
Paez absurdo, pero si uses un portatil vieyu como reproductor de videu conectáu a una tele pola salida vga, igual t’interesa tener el portatil zarráu y que’l monitor siga activu.
#000012
Esto ye pa Debian Stable que sigui usando Gnome 2, nel alministrador d’enerxia nun tienes opción de facelu porque da les opciones más “normales” pa un portatil (apagar, suspender, ivernar o apagar pantalla). Entos pa facer esto vamos a “Aplicaciones>Ferramientes del Sistema>Editor de configuración” desplegamos la carpeta “apps” y dientru d’esta “gnome-power-manager” y finalmente esbillamos la carperta “buttons” veremos una entrada que diz “lid_ac” esta ye la que nos interesa, ya que namás que mantendremos la pantalla encesa si el portatil ta enchufáu a la toma de corriente, calcacamos entos encima de “lid_ac” col botón derechu y nel menú que nos sal esbillamos “Editar clave” y cambiamos el valor (yo lo tenía en “blank”) a “nothing” aceutamos y guardamos y yá podemos zarrar la pantalla si que apague la tele.
#000013
Nel casu de que queramos que mantenga la pantalla encesa anque te tirando de la batería. facemos lo mesmu pa “lid_battery”.
#000014
Firefox 19 con llector integráu de pdf
#000016
Yá s’espublizó la versión 19 de Firefox. Ente les nueves meyores qu’incorpora, como la velocidá d’arranque, funciones pa desendolcadores de CSS en HTML5 y dellos bugs iguaos, la principal ye’l nuevu llector integráu de PDF’s.
#000017
Namás necesitamos facer clic nel enllaz d’un pdf, y Firefox va abrínoslu dientro la nuestra ventana. Tenemos por supuestu les opciones de zoom, axuste de páxina, descarga del documentu pdf, y posibilidá de amosalu nuna barra llateral en forma de “miniatures” o “d’esquema“. Tamién pue visualizase a pantalla completa y inclúi la posibilidá de guardalu nos nuestros marcadores.
#000018
Remanar presentaciones de LibreOffice dende un móvil.
#000020
Fai unos díes qu’acaba d’espublizase LibreOffice 4, con grandes meyores d’usabilidá. Ente les más importantes, la posibilidá d’introducir comentarios nos ficheros de testu, compatibilidá con formatos rtf y docx , cambeos visuales como l’usu de “Personas” de Firefox, pero la más prestosa de toes, ye la que voi tratar nesti post: la posibilidá de remanar una presentación de diapositives fecha en Impress, usando’l nuestru smartphone por control remotu. Sicasí, tengo que dicivos que magar que taba incluyida en LibreOffice 4, un cambéu de última hora fizo que namái dispongan d’ella los que usen la version DEV (desendolcadores). El restu, vais tener qu’esperar a la 4.0.1 😉
#000021
Por coses de la vida, esta selmana véome obligáu a dar “cursillos” de deprendizaxe d’Ubuntu a una colla xente qu’enxamás oyeron lo que ye un repositoriu o una terminal, y claro, como la cosa va d’Ubuntu pues de too faen comparanza col Windows.
#000024
Resulta que pidiéronme el “Paint”, y n’Ubuntu nun usamos “paint”. Lo normal ye usar GIMP. Y equí-yos vieno el problema, que ye que nun sabíen facer llinies rectes. Como nun ye la primer vegada que m’entruguen esto, (por que nun ye una opción que tea a la vista) a ver si sirve pa otros:
#000025
Abrimos GIMP y seleicionamos la ferramienta de pintura que queramos (llápiz o pincel). Col botón esquierdu del mur, facemos clic nel primer puntu de la nuestra llinia.
#000026
Agora movemos el punteru, y calcamos na tecla MAYÚSCULES (o Shift). Eso dibuxará una llinia hacia’l nuestru punteru.
#000027
Volvemos a facer clic col punteru. Tendremos la llinia que queríemos. Y yá podemos soltar la tecla MAYÚSC
#000028
Reconozo que la opción ye difícil de dar con ella, y que muncho meyor si esistiese un iconu. Pero nun hai más que fixaxe nel menú dinámicu que sal na ventana de dibuxu, y que va diciéndonos les opciones disponibles pa cada triba de ferramienta. 😉
#000029
Copiar la configuración de Mozilla n’otru equipu
#000031
Imaxina que tienes el Firefox configuráu colos tos marcadores favoritos, les contraseñes guardaes, les preferencies de vista de llingüetes, privacidá, les canales RSS....
#000032
Y el Thunderbird configuráu colos tos filtros anti SPAM, les cuentes de corréu, los contautos, los rexistros de chat, les plantíes, los borradores, les regles d’entrada y distribución por carpetes.... los EMAILS! (tanto unviaos como recibíos), les etiquetes, .. etc.
#000033
Y agora imaxina, que tienes que trabayar n’otru equipu, y entamar dende cero a configurar tolos filtros, correos, marcadores... un coñazu vaya! y amás casi nunca queda como nel equipu orixinal.
#000034
Nesti post vas deprender cómo tener la mesma configuración en Firefox y Thunderbird en cualquier equipu:
#000035
Simplemente vete a la carpeta personal del to equipu. Calca Ctrl+h pa ver los ficheros y carpetes ocultes (son les que lleven un puntu delantre)
#000036
Pues copia eses carpetes (.mozilla y .thunderbird) y apégales na carpeta personal del nuevu equipu . Y pista. Tendrás Firefox y Thunderbird cola mesma configuración. 😀
#000037
NOTA: Date cuenta que tas apegando carpetes ocultes: Pa ver si les apegasti bien o non, tendrás que calcar Ctrl+h, sinón, nun vas veles 😉
#000038
Güei vamos ver cómo instalar LINE n’Ubuntu. Lo primero ye desplicar qué ye LINE: ye una app de mensaxería nel intre pa móviles (smartphones), competidora direuta de Whatsapp, que tamién permite facer llamaes de vozIP y tien munches más funciones que la so rival. Lo meyor de too: ta disponible p’Android, iOS, y tamién pue usase dende’l ordenador de sobremesa: PC y Mac
#000040
Thunderbird nun m’abre los enllaces!
#000042
Qué habrás armao... 😀 😀
#000043
Pa los que sois culu inquietu y teáis tol día caciplando coles coses, y probando versiones nueves, betes, etc, etc... ye posible que con tol baruyu de versiones despistéis a los programes de lo que tienen que facer. Y una d’estes coses ye que vos pase (como a mín) que’l Thunderbird nun vos abra los enllaces nel navegador cuando pincháis nellos.
#000044
Lo más normal, ye que nun tengas bien configurao l’aplicación predeterminanda pa cada tipu d’aición. Dende’l dash, escribi “Preferencies del sistema” o “Axustes del sistema” (dependiendo de la versión d’Ubuntu qu’uses, va ser una o otra). Na ventana que s’abre, vete a abaxo y seleiciona “Detalles”.
#000045
....o cenciellamente, nel ‘Dash’ o Tableru, escribes Detalles 😉
#000046
Vas a la Seición: “Aplicaciones predeterminaes”, y defines que p’abrir webs, seya Firefox. Tien que quedar como esto:
#000047
En Thunderbird, vais a Ayuda–>Reaniciar colos complementos desactivaos. Na ventana que vos apaez, nun marcáis dengún caxellu y pista. Si funciona, ye que teníeis un complementu (que vete tu a saber porqué) taba dándovos fallu. Namás vos queda nesi casu, dir probando ún a ún (activando y desactivando) hasta dar con él. Ye lo qu’hai.
#000048
Cuál ye la ruta al “executable” del Firefox que uses? Ye lo primero qu’hai que saber. Abri un terminal, y escribi:
#000049
Lo normal ye que te diga:
#000050
Vete a la to carpeta personal. Calca Ctrl+h pa ver les carpetes ocultes. Verás una que tien un puntu delantre y que se llama .thunderbird Entra nella
Entra na carpeta que se llama XXXXX.default y abri’l ficheru denomáu prefs.js con un editor de testu.
Abaxo del too del ficheru, amiesta estes dos llinies:
#000052
Guarda los cambeos y pista.
#000054
Por defeutu, la barra de direiciones de les nueses ventanes de ficheros n’Ubuntu, vien activada cola opción de navegación por botones:
#000056
Hai xente torcío como yo, que siguimos usando la “location entry”, porque de xemes en cuandu preferimos copiar y apegar, o direutamente, escribir la direición a la que queremos dir. Dexándolo d’esti mou:
#000057
¿Cómo conseguir esti cambiu? Pues abrimos la Terminal (puedes calcar Ctrl+Alt+T) y escribimos lo siguiente:
#000058
NOTA: si queremos desactivalo y volver a tenelo como enantes, entós:
#000060